[bookmark: _Hlk236313153]Časť 1: Softvér na cross-chain, EVM, DeFi a multichain forenznú analýzu kryptoaktív
Predmetom tejto časti je dodanie softvérového riešenia určeného na trasovanie, forenznú analýzu a vyhodnocovanie transakcií kryptoaktív v multichain prostredí, s osobitným dôrazom na blockchainové siete kompatibilné s EVM, decentralizované finančné protokoly, tokenové operácie, smart kontrakty, bridge služby a cross-chain presuny hodnoty medzi viacerými blockchainovými sieťami. Riešenie musí byť použiteľné pre potreby finančného vyšetrovania a analytickej podpory v trestnom konaní, pri dokumentovaní toku kryptoaktív na verejných blockchainových sieťach. Účelom riešenia je umožniť oprávneným používateľom analyzovať verejné adresy, transakčné hashe, transakčné väzby, entity, služby a rizikové kategórie bez potreby disponovať súkromnými kľúčmi alebo vykonávať akékoľvek transakcie s kryptoaktívami. 
Softvér musí poskytovať natívnu podporu analýzy viacerých blockchainových sietí v jednom analytickom prostredí. Minimálne musí podporovať siete Bitcoin, Ethereum, BNB Smart Chain, Tron, Solana, Polygon, Avalanche, Arbitrum, Optimism a Base alebo inú technologicky porovnateľnú EVM kompatibilnú sieť. Riešenie musí umožňovať súčasné zobrazenie a analytické spracovanie údajov z viacerých blockchainov bez potreby vytvárania samostatných izolovaných analýz pre každú sieť osobitne. Táto vlastnosť je nevyhnutná najmä pri prípadoch, v ktorých sa finančný tok presúva medzi rôznymi blockchainmi prostredníctvom bridge služieb, cross-chain swapov, decentralizovaných búrz alebo iných sprostredkovateľských mechanizmov. 
Riešenie musí umožňovať analýzu natívnych aktív podporovaných blockchainových sietí, ako aj tokenov vytvorených na týchto sieťach. Softvér musí podporovať minimálne analýzu tokenov typu ERC-20, BEP-20, TRC-20, SPL tokenov, NFT tokenov a technologicky porovnateľných tokenových štandardov. Pri tokenových operáciách musí byť softvér schopný zobraziť predmet prevodu, hodnotu transakcie, čas realizácie, zúčastnené adresy, prípadnú interakciu so smart kontraktom a väzbu na identifikovanú službu alebo entitu, ak je takáto atribúcia dostupná. 
Softvér musí poskytovať funkcionalitu cross-chain trasovania, teda identifikáciu, analýzu a vizualizáciu toku kryptoaktív medzi rôznymi blockchainovými sieťami. Musí umožňovať automatickú alebo poloautomatickú identifikáciu cross-chain swapov, identifikáciu bridge služieb, zobrazenie zdrojovej a cieľovej adresy pri cross-chain operácii a zobrazenie transakčného kontextu pred a po presune hodnoty medzi sieťami. Riešenie musí umožniť analytikovi nadviazať ďalšiu analýzu na adresu, transakciu alebo entitu zistenú na inom blockchaine a vizualizovať celý tok vo forme jedného súvislého analytického prípadu. 
Softvér musí byť schopný analyzovať decentralizované finančné operácie a smart kontraktové interakcie. Musí umožňovať identifikáciu decentralizovaných búrz, liquidity poolov, tokenových swapov, bridge služieb, stakingových a lendingových protokolov, NFT transakcií a smart kontraktov, ktoré sa podieľali na analyzovanom transakčnom toku. Pri komplexných DeFi transakciách musí riešenie umožniť používateľovi rozlíšiť, či ide o jednoduchý prevod aktíva, tokenový swap, interakciu s decentralizovanou burzou, prevod cez bridge službu alebo inú formu smart kontraktovej operácie. 
Riešenie musí obsahovať interaktívny grafový analytický modul, ktorý umožní zobrazovať verejné blockchainové adresy, transakcie, entity, klastre, služby a tok kryptoaktív vo forme grafu. Graf musí umožňovať manuálne aj automatické alebo asistované usporiadanie objektov, farebné označovanie, používateľské pomenovanie objektov, zoskupovanie, skrývanie nerelevantných prvkov a opätovné zobrazenie skrytých prvkov. Grafové prostredie musí umožňovať zobrazenie viacerých blockchainových sietí v jednom analytickom výstupe, znázornenie časovej následnosti transakcií a zobrazenie hodnoty transakcií v natívnom aktíve aj vo fiat ekvivalente. Softvér musí umožňovať doplnenie grafu o vlastné off-chain prvky, ktoré nie sú priamo súčasťou blockchainu, ale sú významné pre analytické pochopenie prípadu. Používateľ musí mať možnosť do grafu doplniť vlastné objekty, napríklad osobu, právnickú osobu, finančnú inštitúciu, miesto, vec, účet, komunikačný identifikátor, poznámku, spisovú značku alebo iný relevantný údaj, a vizuálne ich prepojiť s verejnými blockchainovými adresami, entitami, službami alebo transakciami. Táto funkcionalita musí umožniť prepojenie on-chain údajov s off-chain poznatkami a vytvorenie komplexnejšieho analytického obrazu prípadu.
Softvér musí obsahovať priebežne aktualizovanú databázu identifikovaných blockchainových subjektov, služieb a rizikových kategórií. Databáza musí zahŕňať najmä centralizované kryptoburzy, poskytovateľov služieb v oblasti kryptoaktív, hosted wallets, OTC služby, payment procesory, decentralizované burzy, DeFi protokoly, bridge služby, liquidity pooly, smart kontrakty, gambling služby, darknet služby, ransomware infraštruktúru, fraud schémy, mixéry, sankcionované entity a vysokorizikové služby. Pri identifikovanej entite musí byť dostupná jej kategória, rizikový profil a, ak je to dostupné, aj informácia o zdroji alebo miere dôveryhodnosti atribúcie. 
Riešenie musí umožňovať prácu s databázou podnetov, oznámení alebo hlásení obetí podvodov a inej protiprávnej činnosti súvisiacej s kryptoaktívami, ak je takáto databáza súčasťou ponúkaného riešenia. Softvér musí umožniť zobraziť, že analyzovaná verejná adresa, služba alebo entita bola spojená s podnetom, komunitným hlásením, hlásením obete, fraud indikátorom, alebo iným relevantným analytickým upozornením. Riešenie musí umožňovať behaviorálnu analytiku, teda identifikáciu vzorcov transakčného správania, ktoré môžu indikovať podozrivé alebo rizikové aktivity. Softvér musí byť schopný upozorniť na vzorce typické pre legalizáciu výnosov z trestnej činnosti, obfuskačné techniky alebo iné podozrivé transakčné štruktúry. 
Softvér musí obsahovať funkcionality automatizovaného alebo AI-asistovaného trasovania, ktoré pomáhajú používateľovi zrýchliť analytický proces. Riešenie musí umožňovať automatické alebo asistované sledovanie toku kryptoaktív, návrh ďalších analytických krokov, identifikáciu súvisiacich adries, identifikáciu podozrivých protistrán a rozšírenie grafu o relevantné transakcie alebo entity. Ak riešenie využíva AI alebo obdobný analytický mechanizmus, musí byť výstup používateľom overiteľný a musí existovať auditovateľný záznam vykonaných automatizovaných úkonov alebo odporúčaní. 
Softvér musí umožňovať bezpečnú analytickú funkcionalitu na spracovanie postúpených seed obnovovacích fráz alebo ekvivalentných údajov určených na obnovu peňaženiek kryptoaktív, a to výlučne na účely identifikácie súvisiacich verejných blockchainových adries, peňaženiek, aktív a zostatkov relevantných pre finančné vyšetrovanie alebo analytickú podporu trestného konania. Predmetom tejto funkcionality nie je vykonávanie transakcií, podpisovanie transakcií, prevod kryptoaktív ani správa kryptoaktív, ale výlučne bezpečné odvodenie verejných adries a ich analytické preverenie vo verejných blockchainových sieťach. Riešenie musí umožňovať odvodenie verejných blockchainových adries zo seed obnovovacej frázy použitím viacerých derivačných ciest. Softvér musí umožniť používateľovi overiť, ktoré verejné adresy môžu byť odvodené z postúpenej seed obnovovacej frázy, a automatizovane preveriť ich transakčnú históriu, prítomnosť aktív a aktuálne alebo historické zostatky v podporovaných blockchainových sieťach. 
Softvér musí poskytovať analytickú podporu pri identifikácii obfuskačných techník, najmä pri použití mixing alebo anonymizačných služieb. Musí umožňovať označenie transakcií alebo entít súvisiacich s mixing službami, podporu trasovania toku aktív cez vybrané mixing mechanizmy, analytické vyhodnotenie pravdepodobných výstupov z mixing služby a zobrazenie týchto prvkov v grafe. Softvér musí umožňovať manuálne filtrovanie, vyhľadávanie a porovnávanie krypto-relevantných údajov potrebných na forenznú analýzu. Používateľ musí mať možnosť filtrovať a vyhodnocovať verejné blockchainové adresy, transakčné hashe, časové údaje, hodnoty transakcií, smery toku, zúčastnené entity, aktíva, tokeny, smart kontrakty, kategórie služieb a technické charakteristiky transakcií. Riešenie musí umožňovať pracovať s jedinečnými technickými znakmi (fingerprints), ako sú napr. typy transakcií alebo typy verejných adries.
Softvér musí umožňovať monitoring vybraných verejných blockchainových adries, entít alebo transakčných udalostí. Musí byť možné nastaviť upozornenie na prichádzajúce a odchádzajúce transakcie, hodnotové filtre, typ sledovanej udalosti a emailovú alebo ekvivalentnú notifikáciu. 
Riešenie musí umožňovať porovnanie výsledkov analytickej činnosti medzi oprávnenými používateľmi. Porovnaním výsledkov analytickej činnosti sa na účely tejto špecifikácie rozumie funkcionalita, ktorá umožní používateľovi preveriť, či je konkrétna verejná blockchainová adresa, entita, služba alebo iný analytický objekt už predmetom záujmu, preverovania alebo analytickej práce iného oprávneného používateľa alebo tímu. Táto funkcionalita musí byť použiteľná minimálne medzi používateľmi licencií verejného obstarávateľa a, ak to umožňuje ponúkané riešenie, aj v širšom režime bezpečnej medzinárodnej analytickej spolupráce nedôkazného charakteru medzi oprávnenými používateľmi platformy. Účelom porovnania výsledkov analytickej činnosti je zníženie duplicity analytickej práce, možnosť koordinácie postupov a umožnenie kontaktovania alebo informovania relevantného používateľa v súlade s pravidlami ochrany informácií a rozsahom právomocí príslušných orgánov. 
Softvér musí umožňovať export analytických výstupov vo forme vhodnej na dokumentáciu prípadu. Musí umožniť export analytickej správy, grafického výstupu, zoznamu transakcií, transakčných hashov a údajov vo formáte PDF, CSV alebo ekvivalentnom formáte. Výstupy musia byť zrozumiteľné, opakovateľné a použiteľné na internú dokumentáciu analytického postupu, operatívne preverovanie, prípravu zákonných žiadostí voči poskytovateľom služieb v oblasti kryptoaktív alebo ďalšie procesné využitie podľa potrieb verejného obstarávateľa. 
Softvér musí byť poskytovaný ako bezpečné cloudové riešenie, SaaS riešenie alebo ekvivalentná forma vzdialeného prístupu dostupná prostredníctvom zabezpečeného webového prehliadača na bežnom technickom zariadení verejného obstarávateľa. Riešenie musí byť použiteľné najmä v prostredí operačného systému Microsoft Windows 11 Enterprise alebo ekvivalentnom operačnom systéme, prostredníctvom aktuálne podporovaného webového prehliadača, bez potreby dodania samostatného špecializovaného hardvéru. Za referenčné bežné technické zariadenie sa považuje zariadenie s parametrami porovnateľnými s notebookom HP EliteBook 640 G10, Windows 11 Enterprise verzia 24H2, 64-bitový operačný systém, procesor triedy Intel Core i5 13. generácie alebo ekvivalentný procesor a 16 GB RAM. Prenos dát musí byť zabezpečený prostredníctvom HTTPS s využitím TLS 1.3 alebo technologicky ekvivalentného bezpečnostného štandardu. Riešenie musí podporovať individuálne používateľské účty, správu oprávnení, auditnú stopu používateľskej aktivity a viacfaktorovú autentifikáciu MFA/2FA alebo ekvivalentný mechanizmus. Dodávateľ musí garantovať dostupnosť služby minimálne 99,5 % v režime 24/7/365, s výnimkou vopred oznámených plánovaných servisných odstávok. Počas celej doby trvania licencie musí byť zabezpečený prístup k aktualizáciám softvéru, aktualizáciám databáz entít, novým alebo zmeneným atribúciám, bezpečnostným aktualizáciám, technickej podpore a používateľskej dokumentácii v rozsahu ponúknutého riešenia. Súčasťou dodania musí byť prístup k používateľskej dokumentácii, školiacim materiálom alebo ekvivalentnej forme zaškolenia používateľov. Školenie alebo dokumentácia musia pokrývať minimálne používanie softvéru, vyhľadávanie verejných adries a transakcií, prácu s grafom, interpretáciu entít a rizikových kategórií, cross-chain trasovanie, používanie analytických filtrov, export výstupov a základné zásady forenznej interpretácie blockchainových dát. Riešenie musí byť použiteľné pre analytikov s rôznou úrovňou skúseností, pričom musí umožniť rýchle začatie práce a zároveň poskytovať pokročilé funkcionality pre špecializovanú forenznú analýzu kryptoaktív.
Riešenie musí umožňovať spracúvanie údajov v súlade s požiadavkami na ochranu akýchkoľvek informácií verejného obstarávateľa a s pravidlami ochrany osobných údajov podľa všeobecne záväzných právnych predpisov, najmä nariadenia GDPR, ak v rámci používania riešenia dôjde k spracúvaniu osobných údajov. 
Softvérové riešenie musí byť poskytované a prevádzkované spôsobom primerane ohľaduplným k životnému prostrediu. Prednostne má ísť o softvérovú službu, cloudové riešenie, SaaS riešenie alebo ekvivalentnú formu vzdialeného prístupu bez potreby dodania samostatného špecializovaného hardvéru. Riešenie musí podporovať elektronické spracovanie, uchovávanie a export analytických výstupov, minimalizáciu papierovej dokumentácie a efektívne využívanie výpočtových zdrojov. Cieľom tejto požiadavky je, aby používanie riešenia nevyvolávalo neprimeranú materiálovú, energetickú alebo administratívnu záťaž a aby bolo v primeranej miere šetrné k životnému prostrediu.


Časť 2: Softvér na pokročilú atribúciu entít, Bitcoin, UTXO forenznú analýzu kryptoaktív
Predmetom tejto časti je dodanie softvérového riešenia určeného na pokročilú forenznú analýzu kryptoaktív, s osobitným dôrazom na UTXO model transakcií, Bitcoin a jemu podobné blockchain siete, klastrovanie verejných blockchainových adries, atribúciu verejných adries k reálnym entitám a službám, hodnotenie rizika a dokumentovanie transakčných tokov pre potreby finančného vyšetrovania a analytickej podpory v trestnom konaní. Riešenie musí byť použiteľné najmä pri zisťovaní pôvodu, smerovania, rozdelenia, konsolidácie a následného pohybu prostriedkov UTXO transakčného modelu, ako aj pri identifikácii služieb, poskytovateľov, rizikových subjektov a výstupných bodov, ktoré môžu byť relevantné pre ďalší postup v trestnom konaní.
Účelom riešenia je umožniť oprávneným používateľom analyzovať verejné blockchainové adresy, transakčné hashe, UTXO vstupy a výstupy, transakčné väzby, klastre adries, entity, služby a rizikové kategórie bez potreby disponovať súkromnými kľúčmi alebo vykonávať akékoľvek transakcie s kryptoaktívami. Riešenie musí slúžiť výlučne ako analytický a forenzný nástroj na spracovanie verejne dostupných blockchainových dát a súvisiacich atribučných údajov, nie ako nástroj na správu, úschovu, prevod alebo podpisovanie transakcií s kryptoaktívami.
Softvér musí poskytovať pokročilú podporu analýzy UTXO transakčného modelu BTC alebo jemu podobných blockchainových sietí. Musí umožňovať zobrazenie vstupov a výstupov UTXO transakcií, zobrazenie predchádzajúcich a nadväzujúcich UTXO, identifikáciu pravdepodobných výdavkových adries (change) alebo obdobných technických indikátorov, analýzu vstupno-výstupnej štruktúry transakcie, časovej následnosti transakcií, opakovaného používania adries, transakčných vzorcov a technických charakteristík významných pre analytickú interpretáciu. Riešenie musí umožniť analytikovi sledovať finančný tok tak, aby bolo možné identifikovať zdroj, smerovanie, rozdelenie, konsolidáciu a ďalší pohyb analyzovaných UTXO prostriedkov.
Softvér musí umožňovať prácu s transakčnými fingerprintmi alebo obdobnými technickými znakmi transakcií. Používateľ musí mať možnosť vyhľadávať, filtrovať, porovnávať a vyhodnocovať transakcie podľa štruktúry vstupov a výstupov, hodnotových väzieb, časovej následnosti, typu verejných adries, čísla bloku, výšky poplatku, opakovaných transakčných vzorcov alebo iných krypto-relevantných technických údajov. 
Riešenie musí umožňovať automatizované, transparentné klastrovanie verejných blockchainových adries. Klastrovaním sa na účely tejto špecifikácie rozumie zoskupovanie adries, pri ktorých možno na základe technických heuristík, transakčných vzorcov, multi-input analýzy, behaviorálnych indikátorov alebo iných analytických metód určiť ich súvislosť s jednou službou, entitou alebo záujmovým objektom. Riešenie musí umožniť zobrazenie vzťahov medzi jednotlivými adresami, klastrami, službami a entitami, pričom musí byť zrejmé, či ide o klaster vytvorený systémom alebo priamo používateľom. Používateľ musí mať možnosť vytvárať vlastné analytické alebo vyšetrovacie klastre, pomenovať ich, dopĺňať k nim poznámky, priraďovať ich ku konkrétnemu prípadu a pracovať s nimi v grafovom prostredí. 
Softvér musí obsahovať rozsiahlu a priebežne aktualizovanú databázu identifikovaných blockchainových subjektov a služieb. Databáza musí umožňovať priraďovanie verejných blockchainových adries alebo klastrov k reálnym alebo kategorizovaným subjektom, najmä k poskytovateľom služieb kryptoaktív, hosted wallet službám, P2P trhoviskám, OTC službám, službám zabezpečujúcim platobný styk, mining službám, mining poolom, ATM službám, darknet trhom, ransomware infraštruktúre, fraud schémam, gambling službám, mixing službám, sankcionovaným subjektom, vysokorizikovým službám a ďalším službám relevantným pre forenznú analýzu kryptoaktív.
Pri identifikovanej adrese, klastri, službe alebo entite musí byť používateľovi dostupná jej kategória, rizikový profil, transakčný kontext a, ak je to dostupné, aj informácia o zdroji, podklade, miere dôveryhodnosti alebo kvalite atribúcie. Riešenie musí byť zamerané na minimalizáciu rizika falošne pozitívnych výsledkov a musí umožňovať, aby atribúcie prechádzali kontrolovaným alebo overovacím procesom dodávateľa. Počas celej doby trvania licencie musí byť zabezpečená kontinuálna aktualizácia databázy atribúcií, rizikových kategórií a identifikovaných subjektov bez potreby manuálneho zásahu používateľa.
Softvér musí poskytovať interaktívny grafový analytický modul na vizualizáciu toku kryptoaktív medzi verejnými adresami, transakciami, klastrami, službami a entitami. Graf musí umožňovať prehľadné znázornenie toku finančných prostriedkov, smeru transakcií, hodnoty v natívnom aktíve aj vo fiat ekvivalente, dátumu a času transakcie, vzťahov medzi adresami a identifikovanými službami a rizikovými kategóriami. Grafové prostredie musí umožňovať manuálne aj automatické alebo asistované usporiadanie prvkov, farebné označovanie, používateľské pomenovanie objektov, skrývanie nerelevantných prvkov, zoskupovanie, rozširovanie grafu o ďalšie súvisiace entity a export grafického výstupu. Riešenie musí umožňovať doplnenie grafu o vlastné off-chain prvky, ktoré nie sú priamo súčasťou blockchainu, ale sú významné pre analytické pochopenie prípadu. Používateľ musí mať možnosť do grafu doplniť vlastné objekty, napríklad osobu, právnickú osobu, finančnú inštitúciu, miesto, vec, bankový účet, používateľský účet, komunikačný identifikátor, poznámku, spisovú značku alebo iný relevantný údaj a vizuálne ich prepojiť s verejnými blockchainovými adresami, transakciami, klastrami, službami alebo entitami. Táto funkcionalita musí umožniť prepojenie on-chain údajov s off-chain poznatkami a vytvorenie komplexnejšieho analytického obrazu prípadu.
Softvér musí umožňovať pokročilé filtrovanie v grafe a v transakčných tabuľkách. Používateľ musí mať možnosť filtrovať podľa dátumu, času, čísla bloku, hodnoty transakcie v kryptoaktíve aj fiat mene, typu aktíva, smeru transakcie, rizikovej kategórie, entity, typov verejných adries, transakčných hashov, klastrov, identifikovaných služieb a ďalších technických alebo analytických parametrov. Riešenie musí umožňovať izolovať relevantné transakcie z väčšieho objemu dát a pripraviť ich na ďalšie analytické spracovanie, dokumentáciu alebo prípravu zákonných žiadostí.
Softvér musí umožňovať analýzu priamej a nepriamej expozície verejnej adresy, klastra alebo entity voči rizikovým subjektom. Priama expozícia musí umožniť zobraziť bezprostredné transakčné protistrany, zatiaľ čo nepriama expozícia musí umožniť zobraziť viacstupňové väzby na rizikové služby alebo entity cez viaceré transakčné kroky. Riešenie musí umožňovať zobrazenie hodnoty expozície, kategórie subjektu, miery rizika a transakčného kontextu. Táto funkcionalita je potrebná najmä pri identifikácii väzieb na sankcionované subjekty, darknet trhy, mixéry, ransomware infraštruktúru, fraud schémy alebo iné vysokorizikové kategórie.
Softvér musí poskytovať funkcionalitu kategorizácie rizík. Riešenie musí umožniť zobraziť rizikový profil verejnej adresy, klastra alebo entity a rozlíšiť rizikové kategórie podľa závažnosti, napríklad nízke, stredné a vysoké riziko alebo ekvivalentnú kategorizáciu. Riešenie musí umožňovať vyhodnotenie, či je adresa alebo entita priamo alebo nepriamo prepojená s rizikovou kategóriou, a musí podporovať konfiguráciu alebo prispôsobenie rizikových indikátorov podľa interných pravidiel verejného obstarávateľa, ak to ponúkané riešenie umožňuje.
Softvér musí umožňovať skríning verejných blockchainových adries. Skríningom sa rozumie okamžité manuálne alebo hromadné preverenie verejných blockchainových adries, transakčných hashov alebo entít voči dostupným atribučným databázam, rizikovým kategóriám a sankčným zoznamom. Riešenie musí umožniť preveriť, či je konkrétna adresa, transakcia alebo entita spojená s rizikovou službou, sankcionovaným subjektom, alebo iným relevantným rizikovým indikátorom pred alebo po uskutočnení analytického úkonu alebo v rámci preverovania prípadu.
Softvér musí umožňovať monitorovanie sankčných zoznamov a rizikových kategórií. Riešenie musí podporovať integráciu alebo pravidelnú aktualizáciu globálnych sankčných zoznamov a relevantných sankčných režimov, najmä sankčných zoznamov Európskej únie, OSN, OFAC, UK Sanctions List alebo ich ekvivalentov, ak sú dostupné v rámci ponúkaného riešenia. Softvér musí umožniť identifikáciu adries, entít alebo služieb spojených so sankcionovanými subjektmi a zobrazenie tejto informácie ako rizikového indikátora pre ďalšie analytické alebo procesné využitie.
Softvér musí umožňovať monitorovanie vybraných verejných blockchainových adries, entít, klastrov alebo transakčných udalostí. Musí byť možné nastaviť upozornenia na novú transakčnú aktivitu, prichádzajúce a odchádzajúce transakcie, hodnotové prahy, rizikové kategórie, interakciu so sankcionovaným alebo vysokorizikovým subjektom a iné relevantné udalosti. Riešenie musí podporovať emailovú alebo ekvivalentnú notifikáciu a automatické generovanie upozornení s odstupňovanou mierou rizika, ak analyzovaná adresa alebo entita priamo alebo nepriamo nadväzuje na rizikovú kategóriu.
Riešenie musí umožňovať analytickú podporu pri identifikácii obfuskačných a anonymizačných techník. Softvér musí vedieť identifikovať alebo označiť transakcie prechádzajúce cez mixéry, coinjoin služby, anonymizačné protokoly alebo iné techniky určené na sťaženie sledovania toku kryptoaktív. Riešenie musí umožniť používateľovi zobraziť rizikové alebo obfuskačné prvky v grafe, vyhodnotiť ich transakčný kontext a zahrnúť ich do analytického výstupu. Výsledky takéhoto vyhodnotenia musia byť chápané ako odborný analytický indikátor, ktorý vyžaduje manuálne overenie a ďalšie posúdenie.
Hoci je táto časť primárne zameraná na Bitcoin, UTXO analytiku a vysokú úroveň atribúcie verejných adries s reálnymi entitami, riešenie musí primerane podporovať aj analytické spracovanie ďalších významných blockchainových sietí a kryptoaktív, ak je takáto funkcionalita súčasťou ponúkaného riešenia. Doplnková multi-asset podpora je relevantná najmä v prípadoch, keď bitcoinový tok nadväzuje na iné blockchainové siete, stablecoiny, tokenové aktíva, bridge služby, decentralizované burzy alebo iné mechanizmy umožňujúce presun hodnoty mimo Bitcoin blockchainu. Táto doplnková funkcionalita však nesmie nahrádzať povinnú pokročilú Bitcoin a UTXO analytiku.
Softvér musí umožňovať generovanie analytických, forenzných a procesne použiteľných výstupov. Musí umožniť export analytickej správy, grafického diagramu, časovej osi, zoznamu transakcií, transakčných hashov, verejných adries, klastrov, entít, rizikových kategórií a ďalších relevantných údajov vo formáte PDF, CSV, JSON alebo v inom ekvivalentnom bežne použiteľnom digitálnom formáte. Výstupy musia byť zrozumiteľné, štruktúrované, opakovateľné a spätne overiteľné tak, aby bolo možné identifikovať, z akých adries, transakcií, entít, klastrov, atribúcií, rizikových kategórií a analytických krokov vychádza konkrétne zistenie.
Softvér musí umožňovať prípravu podkladov pre zákonné žiadosti voči poskytovateľom služieb kryptoaktív, alebo iným relevantným službám. Riešenie musí umožniť exportovať údaje potrebné na identifikáciu transakcií smerujúcich do alebo zo služby, najmä transakčné hashe, dátumy, časy, hodnoty, zúčastnené adresy, identifikovanú službu alebo entitu a ďalšie údaje potrebné na účely zákonnej žiadosti alebo ďalšieho procesného postupu.
Softvér musí umožňovať správu analytických prípadov alebo ekvivalentnú organizáciu práce používateľa. Riešenie musí umožniť ukladať a organizovať grafy, poznámky, pomenovania objektov, analytické zistenia, exporty, monitorované adresy, transakčné výstupy a ďalšie údaje súvisiace s konkrétnym prípadom na jednom mieste. Používateľ musí mať možnosť vrátiť sa k rozpracovanej analýze, pokračovať v nej, aktualizovať ju, zdieľať ju s oprávnenými používateľmi alebo použiť ako podklad pre internú dokumentáciu, operatívne preverovanie alebo ďalšie procesné úkony.
Riešenie musí umožňovať porovnanie výsledkov analytickej činnosti medzi oprávnenými používateľmi. Porovnaním výsledkov analytickej činnosti sa na účely tejto špecifikácie rozumie funkcionalita, ktorá umožní používateľovi preveriť, či je konkrétna verejná blockchainová adresa, entita, služba, klaster alebo iný analytický objekt už predmetom záujmu, preverovania alebo analytickej práce iného oprávneného používateľa alebo tímu. Táto funkcionalita musí byť použiteľná minimálne medzi používateľmi licencií verejného obstarávateľa a, ak to umožňuje ponúkané riešenie, aj v širšom režime bezpečnej medzinárodnej analytickej spolupráce nedôkazného charakteru medzi oprávnenými používateľmi platformy. Účelom tejto funkcionality je zníženie duplicity analytickej práce, koordinácia postupov a umožnenie kontaktovania relevantného používateľa v súlade s pravidlami ochrany informácií a rozsahom právomocí príslušných orgánov.
Softvér musí byť poskytovaný ako bezpečné cloudové riešenie, SaaS riešenie alebo ekvivalentná forma vzdialeného prístupu dostupná prostredníctvom zabezpečeného webového prehliadača na bežnom technickom zariadení verejného obstarávateľa. Riešenie musí byť použiteľné najmä v prostredí operačného systému Microsoft Windows 11 Enterprise alebo ekvivalentnom operačnom systéme, prostredníctvom aktuálne podporovaného webového prehliadača, bez potreby dodania samostatného špecializovaného hardvéru. Za referenčné bežné technické zariadenie sa považuje zariadenie s parametrami porovnateľnými s notebookom HP EliteBook 640 G10, Windows 11 Enterprise verzia 24H2, 64-bitový operačný systém, procesor triedy Intel Core i5 13. generácie alebo ekvivalentný procesor a 16 GB RAM. Prenos dát musí byť zabezpečený prostredníctvom HTTPS s využitím TLS 1.3 alebo technologicky ekvivalentného bezpečnostného štandardu. Riešenie musí podporovať individuálne používateľské účty, správu používateľských oprávnení, auditnú stopu používateľskej aktivity a viacfaktorovú autentifikáciu MFA/2FA alebo ekvivalentný mechanizmus. Údaje spracúvané v riešení, najmä údaje o prípadoch, analytické poznámky, exporty, vyhľadávané verejné adresy, výsledky analýz, používateľské záznamy a ďalšie údaje vložené alebo vytvorené používateľmi, musia byť chránené primeranými technickými a organizačnými opatreniami proti neoprávnenému prístupu, strate, zneužitiu, neoprávnenej zmene alebo neoprávnenému sprístupneniu.
Dodávateľ musí garantovať dostupnosť služby minimálne 99,5 % v režime 24/7/365, s výnimkou vopred oznámených plánovaných servisných odstávok. Počas celej doby trvania licencie musí byť zabezpečený prístup k aktualizáciám softvéru, aktualizáciám databáz entít, novým alebo zmeneným atribúciám, aktualizáciám sankčných zoznamov a rizikových kategórií, bezpečnostným aktualizáciám, technickej podpore a používateľskej dokumentácii v rozsahu ponúknutého riešenia. Dodávateľ musí uviesť spôsob oznamovania plánovaných odstávok, spôsob hlásenia incidentov a základný režim obnovy riadnej prevádzky v prípade výpadku alebo bezpečnostného incidentu.
Riešenie musí umožňovať spracúvanie údajov v súlade s požiadavkami na ochranu akýchkoľvek informácií verejného obstarávateľa a s pravidlami ochrany osobných údajov podľa všeobecne záväzných právnych predpisov, najmä nariadenia GDPR, ak v rámci používania riešenia dôjde k spracúvaniu osobných údajov. Riešenie musí umožňovať primerané riadenie prístupov, kontrolu používateľských oprávnení, auditovateľnosť používateľskej aktivity a bezpečné uchovávanie údajov vytvorených alebo vložených používateľmi v prostredí softvéru.
Softvérové riešenie musí byť poskytované a prevádzkované spôsobom primerane ohľaduplným k životnému prostrediu. Prednostne má ísť o softvérovú službu, cloudové riešenie, SaaS riešenie alebo ekvivalentnú formu vzdialeného prístupu bez potreby dodania samostatného špecializovaného hardvéru. Riešenie musí podporovať elektronické spracovanie, uchovávanie a export analytických výstupov, minimalizáciu papierovej dokumentácie a efektívne využívanie výpočtových zdrojov. Cieľom tejto požiadavky je, aby používanie riešenia nevyvolávalo neprimeranú materiálovú, energetickú alebo administratívnu záťaž a aby bolo v primeranej miere šetrné k životnému prostrediu.
Súčasťou dodania musí byť prístup k používateľskej dokumentácii, školiacim materiálom alebo ekvivalentnej forme zaškolenia používateľov. Školenie alebo dokumentácia musia pokrývať minimálne používanie softvéru, vyhľadávanie verejných adries a transakcií, prácu s grafom, interpretáciu entít a rizikových kategórií, UTXO analýzu, klastrovanie adries, analýzu expozície, skríning adries, export výstupov a základné zásady forenznej interpretácie blockchainových dát. Ak je súčasťou ponuky certifikované školenie, musí byť vedené kvalifikovaným alebo certifikovaným inštruktorom dodávateľa alebo výrobcu a môže byť ukončené skúškou s možnosťou získania certifikátu v oblasti forenznej blockchain analýzy, napríklad na úrovni ekvivalentnej medzinárodne uznávanej certifikácii pre používanie vyšetrovacieho blockchain analytického nástroja.


Tabuľka 1: Časť 1: Softvér na cross-chain, EVM, DeFi a multichain forenznú analýzu kryptoaktív - bodovanie
	Por. č.
	Hodnotená oblasť
	Spôsob hodnotenia
	Bodovacia stupnica
	Max. počet bodov

	1
	Rozsah podporovaných blockchainových sietí, tokenov a aktív
	Hodnotí sa rozsah natívne podporovaných blockchainových sietí, EVM kompatibilných sietí, tokenových štandardov, stablecoinov, NFT aktív a ďalších digitálnych aktív.
	2 body: splnený iba minimálny požadovaný rozsah. 4 body: podpora ďalších významných EVM alebo multichain sietí nad rámec minima. 6 bodov: široké portfólio EVM, non-EVM, stablecoinových a tokenových ekosystémov. 8 bodov: veľmi rozsiahle multichain pokrytie vrátane pravidelného dopĺňania nových sietí, tokenov a aktív počas trvania licencie.
	8

	2
	Cross-chain tracing, bridge analýza a vizualizácia toku medzi sieťami
	Hodnotí sa schopnosť identifikovať, analyzovať a vizualizovať presuny kryptoaktív medzi blockchainovými sieťami, najmä cez bridge služby, cross-chain swapy a sprostredkovateľské mechanizmy.
	2 body: základné manuálne sledovanie medzi blockchainmi. 5 bodov: identifikácia cross-chain presunov a ich zobrazenie v jednom analytickom prípade. 8 bodov: automatická alebo poloautomatická identifikácia bridge služieb a cross-chain swapov vrátane zdrojových a cieľových adries. 10 bodov: pokročilé automatizované cross-chain trasovanie, viacstupňové toky, alternatívne trasy a nadväzujúce transakčné cesty v jednom grafe.
	10

	3
	DeFi, smart kontrakty, tokenové operácie a NFT analýza
	Hodnotí sa schopnosť analyzovať decentralizované finančné protokoly, smart kontrakty, tokenové swapy, liquidity pooly, staking, lending, bridge služby a NFT transakcie.
	2 body: základné zobrazenie tokenových prevodov a smart kontraktových interakcií. 4 body: identifikácia decentralizovaných búrz, tokenových swapov a bridge služieb. 6 bodov: prehľadná interpretácia komplexných DeFi transakcií vrátane liquidity poolov, swapov, NFT transakcií a smart kontraktov. 7 bodov: pokročilá analytika DeFi transakcií vrátane rozlíšenia typu operácie, služieb, protokolov a súvisiacich entít v jednom analytickom grafe.
	7

	4
	Grafová analytika, práca s prípadom a off-chain prvky
	Hodnotí sa kvalita grafového rozhrania, práca s prípadom, používateľské označovanie, skrývanie, zoskupovanie, pomenovanie a dopĺňanie off-chain údajov.
	2 body: základná grafová vizualizácia adries, transakcií a entít. 4 body: práca s grafom, filtrovanie, farebné označovanie, pomenovanie objektov a export grafu. 6 bodov: komplexná správa grafu vrátane skrývania prvkov, zoskupovania, časového kontextu a prepojenia on-chain a off-chain údajov. 7 bodov: pokročilý case management, správa poznámok, grafov, off-chain objektov, analytických výstupov a ich opätovné použitie v rámci prípadu.
	7

	5
	Atribúcia entít, rizikové kategórie a transparentnosť atribúcie
	Hodnotí sa rozsah a kvalita databázy identifikovaných subjektov, rizikových kategórií, spôsob vysvetlenia atribúcie a dostupnosť údajov o zdroji alebo dôveryhodnosti atribúcie.
	2 body: základná databáza identifikovaných služieb a rizikových kategórií. 4 body: pravidelne aktualizovaná databáza búrz, VASP, DeFi služieb, bridge služieb, scam/fraud kategórií, mixérov a sankcionovaných entít. 6 bodov: rizikový profil a základná informácia o kategórii alebo dôveryhodnosti atribúcie. 7 bodov: transparentná a spätne overiteľná atribúcia vrátane zdroja, podkladu, dôveryhodnosti alebo ekvivalentného vysvetlenia.
	7

	6
	Behaviorálna analytika, obfuskačné techniky, demixing a fingerprint analýza
	Hodnotí sa schopnosť identifikovať podozrivé vzorce správania, obfuskačné techniky, mixing služby, layering, peeling chains, transaction fingerprints a ďalšie technické znaky relevantné pre forenznú analýzu.
	2 body: základné filtrovanie transakcií a identifikácia rizikových služieb. 4 body: vyhľadávanie a filtrovanie podľa technických detailov transakcií, typov adries, hodnôt, časov a rizikových kategórií. 6 bodov: identifikácia behaviorálnych vzorcov, obfuskačných techník, mixing služieb a transakčných fingerprintov. 7 bodov: pokročilá podpora pri demixingu, identifikácii pravdepodobných vstupov/výstupov, layering techník, peeling chains a technických fingerprintov s možnosťou manuálneho overenia.
	7

	7
	AI-asistované alebo automatizované trasovanie
	Hodnotí sa miera automatizácie, AI-asistované funkcie, auditovateľnosť odporúčaní a zachovanie rozhodovania na strane používateľa.
	1 bod: základné automatizované analytické odporúčania alebo preddefinované pracovné postupy. 3 body: automatické alebo asistované rozšírenie grafu, identifikácia súvisiacich adries a návrh ďalších krokov. 5 bodov: AI-asistovaný alebo ekvivalentný analytický asistent s auditovateľným záznamom úkonov, odporúčaní a zmien grafu.
	5

	8
	Seed phrase analytika a bezpečné odvodenie verejných adries
	Hodnotí sa bezpečná analytická práca so seed obnovovacími frázami výlučne na účely odvodzovania verejných adries a zisťovania zostatkov.
	0 bodov: funkcionalita nie je dostupná alebo nie je dostupná v bezpečnom analytickom režime. 2 body: základné odvodenie verejných adries zo seed obnovovacej frázy bez vykonávania transakcií. 3 body: odvodenie verejných adries cez viaceré derivačné cesty a automatické overenie zostatkov alebo aktivity na podporovaných sieťach. 4 body: bezpečný seed analysis režim s viacerými derivačnými cestami, automatickou kontrolou zostatkov, transakčnej aktivity, podporou viacerých sietí a auditovateľnosťou prístupu.
	4

	9
	Monitoring, alerting a porovnanie analytickej činnosti medzi používateľmi
	Hodnotí sa monitoring adries, upozornenia a funkcionalita porovnania analytického záujmu medzi používateľmi.
	1 bod: základný monitoring adries alebo transakčných udalostí. 2 body: monitoring vrátane hodnotových filtrov, typu udalosti a e-mailovej alebo ekvivalentnej notifikácie. 3 body: monitoring a zároveň porovnanie analytickej činnosti medzi oprávnenými používateľmi alebo tímami s cieľom zníženia duplicity a koordinácie postupov.
	3

	10
	Bezpečnosť, dostupnosť, GDPR, prevádzka a environmentálna primeranosť
	Hodnotia sa bezpečnostné, prevádzkové a environmentálne vlastnosti riešenia nad rámec minimálnych požiadaviek.
	1 bod: splnenie minimálnych bezpečnostných a prevádzkových požiadaviek uvedených v technickej špecifikácii. 2 body: vyšší štandard bezpečnosti, dostupnosti, ochrany dát, auditovateľnosti, dokumentovateľnosti alebo environmentálne primeranej prevádzky nad rámec minima.
	2

	
	Spolu
	
	
	60





Tabuľka 2: Časť 2: Softvér na pokročilú atribúciu entít, Bitcoin, UTXO forenznú analýzu kryptoaktív
	Por. č.
	Hodnotená oblasť
	Spôsob hodnotenia
	Bodovacia stupnica
	Max. počet bodov

	1
	Bitcoin a UTXO forenzná analytika
	Hodnotí sa úroveň podpory Bitcoin a UTXO analytiky, vrátane práce so vstupmi, výstupmi, change adresami, predchádzajúcimi a nasledujúcimi UTXO, transakčnou štruktúrou a časovou následnosťou.
	3 body: základné zobrazenie bitcoinových transakcií, vstupov a výstupov. 5 bodov: sledovanie UTXO toku vrátane predchádzajúcich a nadväzujúcich výstupov. 8 bodov: pokročilá UTXO analýza vrátane change indikátorov, časovej následnosti, konsolidácie a rozdelenia prostriedkov. 10 bodov: komplexná Bitcoin/UTXO forenzná analytika s možnosťou rekonštrukcie toku prostriedkov, hodnotového kontextu, technických indikátorov a forenzne použiteľného výstupu.
	10

	2
	Transakčné fingerprinty a technické vyhľadávanie
	Hodnotí sa schopnosť riešenia pracovať s technickými znakmi transakcií.
	2 body: základné filtrovanie transakcií podľa dátumu, hodnoty a smeru. 4 body: filtrovanie podľa čísla bloku, typu adresy, poplatku, hodnotových väzieb a technických detailov. 6 bodov: pokročilá fingerprint analýza vrátane vyhľadávania podobných transakčných vzorcov, štruktúry vstupov/výstupov a behaviorálnych technických znakov.
	6

	3
	Klastrovanie verejných adries a vlastnícka analytika
	Hodnotí sa schopnosť riešenia zoskupovať verejné adresy do klastrov a pracovať s nimi analyticky.
	2 body: základné zoskupovanie alebo manuálne spájanie adries do pracovných celkov. 4 body: automatizované alebo analyticky podporované klastrovanie adries. 6 bodov: klastrovanie na základe technických heuristík, multi-input analýzy, transakčných vzorcov alebo behaviorálnych indikátorov. 8 bodov: transparentné klastrovanie s rozlíšením systémového a používateľského klastra, vrátane práce s poznámkami, prípadmi a exportom klastrových väzieb.
	8

	4
	Atribučná databáza a vysoký level priradenia verejných adries k entitám
	Hodnotí sa rozsah, kvalita a aktualizácia databázy entít, ako aj schopnosť priraďovať verejné adresy alebo klastre k reálnym službám alebo kategorizovaným subjektom.
	3 body: základná databáza identifikovaných služieb a rizikových kategórií. 6 bodov: databáza pokrývajúca burzy, hosted wallets, VASP, P2P služby, mixéry, darknet trhy, fraud schémy, ransomware a sankcionované entity. 8 bodov: rozsiahla a pravidelne aktualizovaná databáza adries, klastrov, služieb a entít s rizikovým profilom a transakčným kontextom. 10 bodov: vysoká úroveň atribúcie verejných adries a klastrov k reálnym alebo kategorizovaným entitám, vrátane dôrazu na kvalitu dát, overovací proces a minimalizáciu falošne pozitívnych výsledkov.
	10

	5
	Transparentnosť atribúcie, dôveryhodnosť dát a vysvetliteľnosť záverov
	Hodnotí sa, či je možné vysvetliť, prečo bola adresa, klaster alebo entita zaradená do konkrétnej kategórie.
	1 bod: kategória entity alebo rizikové označenie bez bližšieho vysvetlenia. 2 body: kategória entity a základný transakčný alebo rizikový kontext. 4 body: informácia o zdroji, podklade, dôveryhodnosti alebo kvalite atribúcie, ak je dostupná. 5 bodov: transparentná a spätne overiteľná rekonštrukcia atribučného záveru vrátane zníženia rizika nevysvetlených automatizovaných označení.
	5

	6
	Grafová analytika, vizualizácia a off-chain prepojenia
	Hodnotí sa grafové prostredie, vizualizácia finančných tokov, off-chain prvky a export grafických výstupov.
	2 body: základná grafová vizualizácia bitcoinových adries a transakcií. 4 body: grafová práca s adresami, transakciami, klastrami, entitami a službami. 6 bodov: pokročilá grafová práca vrátane off-chain prvkov, poznámok, pomenovania objektov, farebného označovania, skrývania prvkov a exportu grafu.
	6

	7
	Expozícia, risk scoring, sankčné zoznamy a screening adries
	Hodnotí sa schopnosť riešenia analyzovať priamu a nepriamu expozíciu, rizikové kategórie, sankčné zoznamy a screening adries.
	2 body: základné zobrazenie rizikovej kategórie adresy alebo entity. 4 body: screening adries a identifikácia väzieb na rizikové kategórie alebo sankcionované subjekty. 6 bodov: analýza priamej a nepriamej expozície voči rizikovým subjektom vrátane hodnotového a transakčného kontextu. 7 bodov: komplexný risk scoring, screening, sankčný monitoring, alerting a konfigurácia rizikových indikátorov podľa interných pravidiel, ak to riešenie podporuje.
	7

	8
	Monitoring, alerting a príprava zákonných žiadostí
	Hodnotí sa monitoring, upozornenia a schopnosť pripraviť podklady voči poskytovateľom služieb kryptoaktív.
	1 bod: základný export transakčných údajov. 2 body: monitoring adries alebo entít a upozornenia na novú aktivitu. 3 body: monitoring s hodnotovými prahmi, rizikovými pravidlami a notifikáciami. 4 body: monitoring, alerting a súčasne príprava štruktúrovaných podkladov pre zákonné žiadosti voči poskytovateľom služieb kryptoaktív.
	4

	9
	Obfuskačné techniky, mixéry, coinjoin a anonymizačné nástroje
	Hodnotí sa schopnosť identifikovať anonymizačné alebo obfuskačné techniky.
	1 bod: základné označenie rizikových alebo anonymizačných služieb. 2 body: identifikácia transakcií cez mixéry, coinjoin služby alebo anonymizačné protokoly. 3 body: zobrazenie obfuskačných prvkov v grafe, ich analytické vyhodnotenie a zahrnutie do forenzného výstupu.
	3

	10
	Exporty, procesná použiteľnosť, API a integrácia
	Hodnotí sa kvalita exportov, štruktúra výstupov, spätná overiteľnosť a integračné možnosti.
	1 bod: export základných analytických výstupov v PDF alebo CSV. 2 body: export štruktúrovaných výstupov vrátane grafu, časovej osi, adries, transakcií, entít a rizikových kategórií. 3 body: export v PDF, CSV, JSON alebo ekvivalentných formátoch a zároveň dokumentované API alebo integračné možnosti, ak sú súčasťou riešenia.
	3

	11
	Bezpečnosť, dostupnosť, GDPR, školenie a environmentálna primeranosť
	Hodnotia sa prevádzkové, bezpečnostné, dátové, školiace a environmentálne vlastnosti riešenia nad rámec minimálnych požiadaviek.
	1 bod: splnenie minimálnych bezpečnostných, prevádzkových a dokumentačných požiadaviek. 2 body: splnenie minimálnych požiadaviek a zároveň používateľská dokumentácia alebo základné zaškolenie. 3 body: vyšší štandard bezpečnosti, auditovateľnosti, dostupnosti, ochrany údajov alebo školenia. 4 body: certifikované alebo odborne vedené školenie, kvalitná dokumentácia a preukázateľná podpora používateľov. 5 bodov: komplexný balík bezpečnostných, prevádzkových, dokumentačných, školiacich a environmentálne primeraných vlastností vrátane podpory používateľov počas trvania licencie.
	5

